Alsungas iela (Rīga)

Alsungas iela ir iela Rīgā, Zemgales priekšpilsētā, Bieriņos. Tā sākas krustojumā ar Robežu ielu, iziet zem Kārļa Ulmaņa gatves pārvada pār Rīgas—Jelgavas dzelzceļa līniju un, šķērsojusi dažus kvartālus, beidzas strupceļā aiz krustojuma ar Vecmoku ielu, nešķērsojot Mārupītes pieteku Bieriņgrāvi. Kopējais ielas garums ir 758 metri, tā sastāv no vienas braukšanas joslas ar asfalta segumu. Ielā ir tikai savrupmāju apbūve.

Iela nosaukta Alsungas — ciema Kurzemē, Kuldīgas novada Alsungas pagasta centra — vārdā.

 Vēsture 
Iela ierīkota uz Bieriņu muižas privātās zemes 19. un 20. gadsimta mijā pēc muižai piederīgo gruntsgabalu iznomāšanas savrupmāju apbūvei. Pirmoreiz Rīgas adrešu grāmatā minēta 1902. gadā ar nosaukumu Alšvangas iela (, ) un sākotnēji Rīgas pilsētas plānā ierakstīta sarkanā krāsā — ieskaitīta privāto ielu grupā un nav iekļauta pilsētas komunālo ielu sarakstā.

1923. gada 6. septembrī pārsaukta par Alsungas ielu. 2. pasaules kara vācu okupācijas laikā ielas nosaukums bija Alschwangensche Straße. Padomju varas gados ielai atgriezts pirmās brīvvalsts laikā dotais vārds — Alsungas iela.

Ielas sākumdaļas ainava izmainījās 1980. gados, kad pār ielu tika atklāts Kārļa Ulmaņa gatves pārvads pār Rīgas—Jelgavas dzelzceļa līniju.

 Ielu savienojumi 
Alsungas iela ir savienota ar šādām ielām:
 Robežu iela (neregulējams T veida krustojums)
 Kārļa Ulmaņa gatve (divu līmeņu šķērsojums, nav tieša savienojuma)
 Engures iela (vienādas nozīmes T veida krustojums pāra numuru pusē)
 Ģimnastikas iela (vienādas nozīmes krustojums)
 Vecmoku iela (vienādas nozīmes krustojums)

 Skatīt arī 
 Bieriņi

 Atsauces 

Kategorija:Ielas Bieriņos
Kategorija:Zemgales priekšpilsēta
Kategorija:Rīgas ielu raksti, kuriem nav kartes